Publication: Magyar Közlöny
Issue: MK-1998-122 (Year: 1998, Number: 122)
Era: 1990-2004
Section: a 64/1998. (XII. 31.) FVM rendelethez
Paragraph Index: 754

2. A törzskönyv tartalma, szerkezete és vezetése 2.1. A törzskönyvnek minden bejegyzett ebre legalább az alábbi adatokat kell tartalmaznia: 2.1.1. a tenyésztő tulajdonos nevét, címét; 2.1.2. az eb születésének időpontját; 2.1.3. az eb nevét, ivarát, azonosítóját, ismertetőjeleit és tenyészminősítő osztályba sorolását; 2.1.4. az eb szüleinek és nagyszüleinek nevét azonosítóját, ismertetőjeleit és tenyészminősítő osztályba sorolását, valamint teljesítményvizsgálati eredményeit; 2.1.5. az eb dédszüleinek azonosítóját és ismertetőjeleit; 2.1.6. tenyésztőszervezet által ismert összes teljesítményvizsgálati eredményét; 2.1.7. a kiesés időpontját, és amennyiben ismert ennek okát; 2.18. a kiállított, illetve kiadott tenyészigazolások dátumát és célját. 2.2. A törzskönyvnek tartalmaznia kell főrészt (a továbbiakban: főtörzskönyvi rész). A törzskönyv a tenyésztő szervezet elhatározása alapján tartalmazhat mellékrészt (a továbbiakban: melléktörzskönyvi rész). 2.2.1. A főtörzskönyvi részbe azok az ebek sorolhatók be, amelyek saját teljesítményük alapján megfelelnek valameny tenyészminőső osztály feltételeinek, valamint szüleik és nagyszüleik ugyanazon fajta főtörzskönyvében vannak bejegyezve. 1998/122. szám 2.2.2. A főtörzskönyvi résznek több, az ebek teljesítménye szerinti osztályt kell tartalmaznia, és csak a törzskönyvi szabályzatban meghatározott ismérvek alapján lehet az egyes egyedeket ezen osztályok valamelyikébe besorolni. 2.2.3. A törzskönyvet vezető elismert tenyésztő szervezet elhatározhatja melléktörzskönyvi rész nyitását, a 2.2.1. pont feltételeinek meg nem felelő egyedek részére. Ez esetben a fő- és melléktörzskönyv kapcsolatát is szabályozni kell. A melléktörzskönyvi bejegyzéshez az egyedeknek meg kell felelnie: 2.2.3.1. a törzskönyvben megállapított szabályok szerinti azonosíthatóságnak; 2.2.3.2. a fajta küllemi jegyeinek; 2.2.3.3. a tenyésztési programban meghatározott teljesítményvizsgálati feltételeknek; 2.2.4. a bejegyzés vonatkozhat olyan ebekre, amelyek 2.2.4.1. a fajtához tartoznak, de ismeretlen származásúak; 2.2.4.2. a tenyésztő szervezet által jóváhagyott keresztezési programhoz tartoznak. 2.2.5. A melléktörzskönyvi rész szintén tartalmazhat az ebek teljesítménye szerint elhatárolt osztályokat. Az osztályozást a törzskönyvi szabályzatban meghatározott feltételek szerint kell elvégezni. 2.3. A törzskönyvi osztályba sorolást a törzskönyvi szabályzatban meghatározott feltételek szerint kell végezni. 2.4. A törzskönyv formája lehet: könyv, jegyzék, kartoték vagy más olyan adathordozó, amely hitelesíteni lehet. 2.5. A törzskönyv a tenyésztő szervezetnél, vagy annak megbízásából az adatfeldolgozó intézménynél vezethető, és nem selejtezhető.

Source: https://magyarkozlony.hu/hivatalos-lapok/8e27f50b14fb31fc3073e49523133131e1d677fb/dokumentumok/41d2ec73ac3605bfdf9433a302355cae2f92740f/letoltes